bn

**uČebné osnovy – PRACOVNÉ VYUČOVANIE PRE ŽIAKOV SO STREDNÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Marcela Štarková**

**Pre 4. ročník - schválené PR, dňa: 13.09.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – PRACOVNÉ VYUČOVANIE - 4. ročník ZŠ s VJM, pre žiakov so stredným stupňom mentálneho postihnutia**

**Školský rok: 2021/2022**

**Ročník: štvrtý**

**Počet vyučovacích hodín v školskom roku: 4 hodiny týždenne – 132 hodín ročne**

# CHARAKTERISTIKA PREDMETU

Vyučovací predmet pracovné vyučovanie má významnú úlohu vo vzdelávaní žiakov s mentálnym postihnutím z hľadiska úspešného sociálneho začlenenia sa do spoločnosti, vytvárania sociálneho, pracovného a osobného uplatnenia sa, individuálneho rozvoja jeho osobnosti a z hľadiska vytvárania vzťahov k okolitému životu. Pracovné vyučovanie je dôležitým faktorom pri vytváraní samoobslužných a hygienických návykov, pri vytváraní a rozvoji poznávacích procesov, motorických a pracovných zručností a návykov. Osvojovanie si rôznych pracovných zručností vo vyšších ročníkoch je dôležitým činiteľom predprofesionálnej prípravy. Pracovné vyučovanie prispieva k uspokojovaniu osobných potrieb žiaka, k rozvoju jeho schopností, možností a zručností. V kooperácii s ostatnými predmetmi prispieva k rozvoju celej osobnosti žiaka, a tým sa stáva jeho život zmysluplnejším a nezávislejším. Obsah vyučovacieho predmetu sa realizuje v čo najväčšej miere v prirodzených podmienkach, v situáciách, v ktorých bude žiak danú činnosť v reálnom živote vykonávať. Obsah vyučovacieho predmetu pracovné vyučovanie je členený na jednotlivé zložky. Sebaobslužné činnosti – žiaci nadobúdajú zručnosti v starostlivosti o hygienu tela a zovňajšku, osvojujú si stravovacie návyky a pravidlá stolovania. Práce v domácnosti – žiaci si osvojujú základné pracovných návyky v domácnosti, zručností potrebné pri domácich prácach a udržiavanie poriadku. Súčasťou tejto zložky je aj šitie. Žiaci nadobúdajú zručnosti v základných technikách šitia a ručných prác. Súčasťou zložky sú aj práce v kuchyni. Žiaci si osvojujú základné znalosti o potravinách, a ako udržiavať poriadok a hygienu v kuchyni. Vo vyšších ročníkoch nadobúdajú žiaci zručnosti pri príprave jednoduchých nápojov a jedál. Práce v dielni – žiaci si osvojujú schopnosť rozlišovať rozličné materiály, spoznávajú ich v praktickom živote, osvojujú si manuálne zručnosti s nimi a vytvárajú jednoduché výrobky. Aktivity sú zamerané na práce s drobným materiálom a papierom, montážne a demontážne práce. Vo vyšších ročníkoch je súčasťou tejto zložky aj práca s drevom. Pestovateľské práce – žiaci sa učia rozpoznávať rôzne druhy ovocia a zeleniny, nadobúdajú základné pestovateľské zručnosti, osvojujú si starostlivosť o izbové rastliny. Vzhľadom na to, že nie každá škola má školský pozemok, odporúčame práce na školskom pozemku nahradiť inou činnosťou, podľa podmienok školy.

**CIELE PREDMETU**

– Upevňovať základné hygienické návyky,

– zvyšovať samostatnosť pri sebaobslužných činnostiach,

– upevňovať základné stravovacie návyky,

– rozlišovať rôzne materiály,

– oboznámiť sa s vlastnosťami dreva,

– oboznámiť sa s názvami a funkciou pracovných nástrojov,

– udržiavať poriadok na pracovnom mieste,

– zvládnuť základy jednoduchej starostlivosti o izbové rastliny.

**Ročník: štvrtý**

**Počet vyučovacích hodín v školskom roku: 4 hodiny týždenne - 132 hodín ročne**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| Počet hodín | Vzdelávacia oblasť | Téma | Proces | Obsah |
| 132 | Človek a svet práce | Sebaobslužné činnosti  Práce v domácnosti  Práce v dielni  Práce s papierom  Montážne a demontážne práce  Pestovateľské práce | Zdokonaľujeme praktické činnosti, ktoré si žiaci osvojili v predchádzajúcich ročníkoch. Žiakov učíme zvládnuť základy jednoduchého pracovného postupu. Pri práci s drevom ich oboznamujeme s názvami a funkciou pracovných nástrojov, používať správne názvy nástrojov. | Osobná hygiena - opakovanie všetkých činností, ktoré si žiaci osvojovali v predchádzajúcich ročníkoch, čistenie zubov. Skladanie odevov na určené miesto, vešanie na vešiak. Odstraňovanie prachu z odevov prášením. Zvyšovanie samostatnosti pri obúvaní a vyzúvaní, čistenie topánok od prachu. Stolovanie v triede a v školskej jedálni. Zdokonaľovanie sa v stolovaní, používaní príboru, servítky.  Starostlivosť o osobné veci a školské pomôcky. Zvyšovanie samostatnosti pri odkladaní pomôcok v triede na určené miesto. Ukladanie osobných vecí do tašky, hygienického vrecúška. Ukladanie pomôcok v triede a do aktovky. Zametanie podlahy a utieranie prachu v triede. Samostatné zbieranie a vynášanie odpadkov. Odomykanie a zamykanie dverí kľúčom. Utváranie zručnosti v jednoduchom prestieraní, umývanie a utieranie riadu. Základy varenia: príprava čaju, natieranie chleba maslom, džemom. Čistenie zeleniny.  Práce s drobným materiálom Triedenie a ukladanie rôznych druhov materiálov a predmetov. Manipulácia s drobným materiálom. Navíjanie vlny, špagátov na cievku. Namotávanie vlny, špagátov na klbko. Navliekanie korálok podľa vzoru. Precvičovanie viazania uzla a mašličky.  Triedenie a porovnávanie papiera podľa vlastností (hladký, drsný, hrubý, tenký a pod.). Prepichovanie a navliekanie papiera rôznej kvality na niť. Prekladanie, skladanie, vystrihovanie, nalepovanie, zlepovanie papiera. Strihanie papiera po predkreslenej čiare.  Práce s drevom Oboznamovanie sa s vlastnosťami dreva a ich porovnávanie s vlastnosťami papiera a kartónu v praktických činnostiach. Opracovanie dreva brúsnym papierom.  Stavanie z kociek. Zostavovanie modelov zo stavebníc spájaním a skrutkovaním.  Ošetrovanie izbových rastlín. Polievanie kvetinových hriadok na školskom záhone. Príprava pôdy pred siatím, práca so záhradným náradím. Siatie do jamiek a hriadok. Zbieranie liečivých rastlín (podľa miestnych podmienok). |

|  |  |  |  |  |  |
| --- | --- | --- | --- | --- | --- |
| Počet hodín | Vzdelávacia oblasť | Téma | Proces | | Obsah |
| Implementácia finančnej gramotnosti do vzdelávania  3 Zabezpečenie peňazí pre uspokojovanie životných potrieb – príjem a práca  3. 3 Identifikovať zdroje osobných príjmov | | | * opísať svoje predstavy, čo sú osobné príjmy človeka | príjem, majetok, mzda, výplata | |
| Prierezová téma naplnená v rámci tematického celku  Environmentálna výchova | | | * osvojiť si základné pravidlá a zručnosti pre správanie sa v prírode s ohľadom na organizmy a ich životné prostredie * podieľať sa aktívne na zveľaďovaní životného prostredia školy a jej okolia * rozpoznať hlavné zmeny vo svojom okolí na základe pozorovania prírody | | |
| Prierezová téma naplnená v rámci tematického celku  Multikultúrna výchova | | | * rešpektovať prirodzenú rozmanitosť spoločnosti * uplatňovať svoje práva a rešpektovať práva iných ľudí | | |